

TROLEIBUSŲ SROVĖS IMTUVŲ KONTAKTINIŲ ĮDĖKLŲ PIRKIMO–PARDAVIMO SUTARTIS 
(PROJEKTAS)

2026 m.  ______________  d. Nr.
Kaunas

          Uždaroji akcinė bendrovė „Kauno autobusai“, juridinio asmens kodas 133154754, buveinės adresas Raudondvario pl. 105, LT-47185 Kaunas, Lietuva, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama laikinai einančio pareigas generalinio direktoriaus Mindaugo Tarasevičiaus, veikiančio pagal bendrovės įstatus (toliau – „Pirkėjas“),
 ir
         [Pardavėjo pavadinimas], juridinio asmens kodas [nurodomas kodas], buveinės adresas [nurodomas adresas], duomenys apie įmonę kaupiami ir saugomi [nurodoma], atstovaujama [pareigos, vardas, pavardė], veikiančio (-ios) pagal (dokumentas, kurio pagrindu veikia asmuo) (toliau  – „Pardavėjas“),
(papildomai pateikiami duomenys apie kiekvieną jungtinės veiklos partnerį, jeigu Pardavėjas yra ūkio subjektų grupė)
        toliau kartu šioje pirkimo–pardavimo sutartyje vadinami „Šalimis“, o kiekvienas atskirai – „Šalimi“, 
vadovaudamiesi „Troleibusų srovės imtuvų kontaktiniai įdėklai“ pirkimo, vykdyto atviro konkurso, pirkimą, 2026-__-__ paskelbto CVPP pirkimo Nr. ______ (toliau – Pirkimas) paskelbtomis pirkimo sąlygomis, Pardavėjo pasiūlymu ir pirkimo rezultatais, kurio laimėtoju pripažintas Pardavėjas,
sudarė šią pirkimo-pardavimo sutartį (toliau – „Sutartis“), ir susitarė dėl išvardytų Sutarties sąlygų.

1. SUTARTIES DALYKAS

          1.1. Sutartimi Pardavėjas įsipareigoja tiekti Sutarties 1 priede techninėje specifikacijoje (toliau – Specifikacija) nurodytus troleibusų srovės imtuvų kontaktinius įdėklus (toliau – Prekės)  Pirkėjui, o Pirkėjas įsipareigoja priimti tinkamai pristatytas Prekes ir sumokėti už jas Sutartyje nustatytomis sąlygomis ir tvarka.
         1.2. Pagal Sutartį perkamų Prekių reikalavimai nurodyti Sutarties 1 priede Specifikacijoje.
         1.3. Prekių pirkimas laikomas žaliuoju pirkimu:
         1.3.1. vadovaujantis Aprašo 4.4.4.1 punkto nuostatomis mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su sutarties vykdymu susiję dokumentai Perkančiajam subjektui turės būti pateikti tik elektroniniu formatu (nebent sutartyje ir jos prieduose numatyta kitaip). Išimtiniais atvejais su sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Perkantysis subjektas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, kaip numatyta Aprašo 2 priede; 
         1.3.2. Pristatymo eismo valandų ir maršruto reikalavimas: Sutarties vykdymo metu, siekiant mažinti aplinkos taršą transporto priemonių išmetamosiomis dujomis, Pardavėjai Prekes ir (ar) Prekes pristatyti vykstantys darbuotojai privalo planuoti keliones taip, kad pristatymas ir montavimas vyktų darbo dienomis ne piko valandomis, t. y. nuo 9:00 val. iki 15:00 val. pirmadieniais–ketvirtadieniais bei iki 14:00 val. penktadieniais. Taip pat Prekių pristatymui turi būti naudojami trumpiausi įmanomi maršrutai, atsižvelgiant į eismo sąlygas ir optimalų logistikos planavimą. Šie reikalavimai taikomi  Prekių atvežimui, siekiant bendro poveikio mažinimo aplinkos taršai. Teikiami dokumentai: Pirkėjas turi teisę Sutarties vykdymo metu pareikalauti trumpiausio galimo maršruto pasirinkimą įrodančių dokumentų, pavyzdžiui transporto priemonės maršruto plano arba kitų objektyvių įrodymų. 
	
2. SUTARTIES KAINA, MOKĖJIMO TVARKA IR TERMINAI
         2.1. Pradinės Sutarties vertė:
   2.1.1. pradinės Sutarties vertė: eurais be pridėtinės vertės mokesčio (toliau - PVM) – ..........,.. Eur (.............. eurų ir .... ct);
   2.1.2. pradinės Sutarties vertės 21 proc. PVM: eurais – .........,... Eur (............. eurų ir .... ct);
   2.1.3. pradinės Sutarties vertė: eurais su 21 proc. PVM – .........,... Eur (.............. eurų ir .... ct).
      2.2. Vadovaujantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (Viešųjų pirkimų tarnybos direktoriaus 2019 m. sausio 24 d. įsakymo Nr. 1S-13 redakcija) patvirtintos kainodaros taisyklių nustatymo metodikos (toliau – Kainodaros taisyklių nustatymo metodika) 11. punkto nuostatomis, Sutarčiai taikoma fiksuotos kainos kainodara.  Sutarties 1 priede Specifikacijoje nurodyta Prekių kaina visą Sutarties laikotarpį bus nekeičiama. 
      2.3. Į Prekių kainą yra įskaičiuotos visos tinkamam Sutarties įgyvendinimui reikalingos išlaidos, įskaitant Prekės pristatymo išlaidas.
      2.4. Prekių kaina gali būti peržiūrima dėl galimo PVM pasikeitimo:
      2.4.1. jei Prekių Užsakymo laikotarpiu Lietuvos Respublikos teisės aktų nustatyta tvarka pasikeistų Prekėms taikomas PVM dydis, Šalys sutaria, kad įsigaliojus šiems Lietuvos Respublikos teisės aktams, nuo naujojo Prekėms taikomo PVM dydžio įsigaliojimo dienos Pirkėjo užsakomoms Prekėms bus taikomas naujasis PVM dydis.
      2.4.2. Sutarties 2.4.1. punkte nurodyti Šalių susitarimai papildomai nebus fiksuojami ir Šalys jokių papildomų susitarimų dėl to nepasirašys.
      2.5. Pradinės Sutarties vertė be PVM visą Sutarties galiojimo laikotarpį yra nekeičiama. Jei Prekių užsakymo laikotarpiu Lietuvos Respublikos teisės aktų nustatyta tvarka pasikeistų Prekėms taikomas PVM dydis, Šalys sutaria, nuo Lietuvos Respublikos teisės aktų dėl PVM pasikeitimo įsigaliojimo dienos, likusiai (neišpirktai) pradinės Sutarties vertei be PVM daliai bus taikomas naujasis PVM dydis.
[bookmark: _Hlk158281229]      2.6. Šalys susitaria, kad už tinkamai pristatytas Prekes Pirkėjas atsiskaitys per 30 (trisdešimt) kalendorinių dienų nuo sąskaitos faktūros pateikimo apmokėjimui dienos. Pardavėjas sąskaitas-faktūras privalo teikti tik elektroniniu būdu:
      2.6.1. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos tiekėjo pasirinktomis elektroninėmis priemonėmis;
      2.6.2. Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas privalo pateikti, naudodamasis informacinės sistemos „SABIS“ priemonėmis (https://sabis.nbfc.lt/).
      2.6.3. Perkantysis subjektas elektronines sąskaitas faktūras priima ir apdoroja, naudodamasis sistemos „SABIS“ priemonėmis (šiuo atveju sąskaitas Teikėjas rengia sistemoje „SABIS“, o Pirkėjas jas priima per tą pačią sistemą „SABIS“), išskyrus Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų pirkimų įstatyme numatytas išimtis (toliau – PĮ).
     2.7. Pirkėjas įsipareigoja išpirkti visą Sutarties 2.1 punkte nurodytą sumą.
     2.8. Pirkėjas už Prekes atsiskaito mokėjimo pavedimu į Pardavėjo nurodytą banko sąskaitą:
Sąskaitos Nr. _____________________
Bankas: _____________________
Banko kodas: _____________________

3.PREKIŲ PRISTATYMO TERMINAI IR SĄLYGOS IR GARANTIJOS

     3.1. Prekių pristatymo kiekiai ir terminai nurodyti Sutarties 1 priede Specifikacijoje.
     3.2. Prekes Pirkėjui Pardavėjas pristato savo jėgomis, transportu ir sąskaita. Pristatymo vieta – į Pirkėjo sandėlį adresu Raudondvario pl. 105, LT-47185 Kaunas, Prekių pristatymo sąlygos pagal tarptautinių prekybos sutarčių sąlygas „Incoterms“ – DDP (pristatyta, muitas sumokėtas).
     3.3. Prekės transportavimo metu turi būti įvyniotos ar kitaip apsaugotos, kad jas transportuojant ir kraunant nebūtų pažeistos. Prekių, jų kiekių trūkumo ar praradimo, Prekių atsitiktinio žuvimo ar sugadinimo bei Sutarties 1 priede Specifikacijoje nustatyto Prekių kokybės netekimo rizika iki Pirkėjas priims Pardavėjo pristatytas Prekes vietoje tenka Pardavėjui. Nuosavybės teisė į Prekes Pirkėjui pereina nuo Prekių perdavimo-priėmimo dokumentų pasirašymo momento. Pirkėjas priima Prekes ir pasirašo dokumentus (jei tokie yra), jei Prekės atitinka Sutartyje nustatytus reikalavimus, yra tinkamai pateiktos bei įvykdyti kiti Sutartyje nustatyti Pardavėjo įsipareigojimai, įskaitant Sutarties reikalavimus atitinkančių PVM sąskaitų faktūrų pateikimą.

4.NENUGALIMOS JĖGOS (FORCE MAJEURE) APLINKYBĖS
4.1. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Šalys vadovaujasi Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
4.2.  Šalis turi nedelsdama, t. y. ne vėliau kaip per 3 (tris) dienas, pranešti kitai Šaliai raštu apie atsiradusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.
4.3. Jeigu nenugalimos jėgos aplinkybės tęsiasi ilgiau kaip 3 (tris) mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

5. ŠALIŲ ĮSIPAREIGOJIMAI

5.1. Pirkėjas įsipareigoja:
5.1.1. dalyvauti priimant Prekes ir, nenustatęs trūkumų, pasirašyti Prekių perdavimo ir priėmimo aktą;
5.1.2. prižiūrėti, ar Prekės tiekiamos laiku ir tinkamai, kontroliuoti jų kokybę, o pastebėjęs nukrypimų nuo Sutarties sąlygų ar kitokių trūkumų, surašyti defektų pašalinimo aktą, kuriame nurodomi trūkumai;
5.1.3. sumokėti Sutarties 2.6 punkte nustatyta tvarka Pardavėjui už faktiškai patiektas kokybiškas Prekes, atitinkančias Sutarties 1 priede Specifikacijoje nurodytus reikalavimus, pagal Pardavėjo pateiktą sąskaitą faktūrą ir Sutarties 2 priede nurodytus Prekių įkainius.
5.2. Pardavėjas įsipareigoja:
5.2.1. Prekes tiekti pagal Sutarties 1 priede Specifikacijoje nurodytą tvarką, sąlygas ir terminus; 
5.2.2. užtikrinti, kad tiekiamos Prekės būtų naujos, nenaudotos, kokybiškos, atitinkančios Sutarties 1 priede Specifikacijoje nurodytus reikalavimus;
5.2.3. kartu su Prekėmis pateikti Pirkėjui visą būtiną dokumentaciją nurodyta Sutarties 1 priede Specifikacijoje;
5.2.4. ne vėliau kaip likus 2 (dviem) darbo dienoms iki Prekių pristatymo pabaigos pranešti Pirkėjui ir prašyti organizuoti Prekių priėmimą;
5.2.5. jeigu paaiškės, kad pristatytos Prekės yra defektinės arba, kad jos neatitinka Sutartyje nurodytų reikalavimų, Pirkėjui atsisakius priimti tokias Prekes ir surašius defektų aktą, kuriame nurodomi trūkumai dėl nustatytų Prekių neatitikimų iškeltiems reikalavimams (įskaitant ir jų kokybę), Pardavėjas privalo savo sąskaita ir jėgomis pakeisti Prekes naujomis, Sutartyje nurodytus reikalavimus atitinkančiomis, Prekėmis, per Šalių suderintą protingą terminą, kuris negali būti trumpesnis nei 5 (penkios) darbo dienos ir ne ilgesnis nei 10 (dešimt) darbo dienų nuo defektų akto pasirašymo (Pardavėjui atsisakius (neatvykus) pasirašyti defektų aktą) dienos.
5.2.6. pristatytoms Prekėms suteikti ne mažesnę nei Sutarties 1 priede Specifikacijoje nurodytą garantinę ridą;
5.2.7. Prekių garantinės ridos laikotarpiu, turi užtikrinti nemokamą nekokybiškų (trupančių, skilinėjančių, darančių neigiamą poveikį troleibusų kontaktiniam tinklui) Prekių pakeitimą naujomis, tokiomis pačiomis kokybiškomis Prekėmis, jeigu Prekių kokybės trūkumai atsiranda ne dėl Pirkėjo kaltės eksploatuojant Prekes ir ne dėl mechaninių Prekių pažeidimų (mechaniniais pažeidimais laikomi pažeidimai, atsiradę dėl netvarkingo kontaktinio tinklo, transporto priemonės ar Pirkėjo darbuotojo kaltės (Prekė suskaldoma ją netinkamai montuojant ar pan.), per 5.2.5 punkte nurodytą terminą;
5.2.8. užtikrinti, kad Sutartį vykdys tik tokią teisę turintys asmenys; 
5.2.9. vykdant Sutartį laikytis Sutarties 1.3 punkte nustatytų aplinkosaugos reikalavimų. 

6. ŠALIŲ ATSAKOMYBĖ IR TEISĖS

6.1. Sutarties Šalys atsako už Sutartimi prisiimtų įsipareigojimų vykdymą kokybiškai ir laiku.
6.2. Šalis, neįvykdžiusi Sutartimi prisiimtų įsipareigojimų arba įvykdžiusi juos netinkamai, privalo atlyginti kitai šaliai dėl to patirtus nuostolius.
6.3. Pirkėjo atsakomybė ir teisės:
6.3.1. atsako už atsiskaitymą su Pardavėju pagal Sutarties 2 priede nurodytus įkainius Sutarties 2.6 ir 2.8 punktuose nustatyta tvarka. Pardavėjui pareikalavus, moka už kiekvieną uždelstą dieną 0,05 proc. dydžio delspinigius nuo atitinkamoje sąskaitoje faktūroje nurodytos sumos, jei nevykdo Sutarties 2.6 ir 2.8 punktuose nustatytų reikalavimų;
6.3.2. turi teisę nepasirašyti Prekių perdavimo ir priėmimo akto, jeigu Prekės neatitinka Sutarties 1 priede Specifikacijoje nurodytų reikalavimų, ir apie tai informuoti Pardavėją;
6.3.3. turi teisę reikalauti iš Pardavėjo sumokėti Sutartyje nurodytas baudas ir delspinigius, jei Pardavėjas nevykdo Sutartyje nurodytų įsipareigojimų;
6.3.4. turi teisę nemokėti už nekokybiškas Prekes;
6.3.5. gali tiesiogiai atsiskaityti su subtiekėjais. Apie šią galimybę Pirkėjas subtiekėją informuoja atskiru pranešimu per 3 (tris) darbo dienas nuo informacijos iš Pardavėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas informuoti Pirkėją. Tokiu atveju su Pirkėju, Pardavėju ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka, įskaitant teisę Pardavėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subtiekėju pasirašymas nekeičia Pardavėjo atsakomybės dėl Sutarties vykdymo;
6.3.6. vienašališkai nutraukti Sutartį PĮ 98 straipsnyje ir Sutarties 7.6. punkte nustatytais  atvejais ir tvarka ir reikalauti atlyginti nuostolius;
6.3.7. turi teisę priskaičiuotų netesybų suma mažinti savo piniginę prievolę Pardavėjui.
6.4. Pardavėjo atsakomybė ir teisės:
6.4.1. atsako už Sutartimi prisiimtų įsipareigojimų kokybiškai ir laiku vykdymą;
6.4.2. gali Sutarties vykdymo metu pakeisti (Pirkėjui pareikalavus – privalo pakeisti) subtiekėjus arba pasitelkti naujus. Apie tai Pardavėjas turi informuoti Pirkėją, nurodydamas subtiekėjo pakeitimo ar pasitelkimo priežastis. Pakeisti ar nauji subtiekėjai privalo pateikti Sutarčiai vykdyti privalomas (jei tokių yra) licencijas ir pan., o jei keičiamas subtiekėjas, kurio pajėgumais Pardavėjas remiasi, privalo pateikti ir subtiekėjo pašalinimo pagrindų nebuvimą patvirtinančius dokumentus. Gavęs tokį pranešimą ir privalomus pateikti subtiekėjo dokumentus, Pirkėjas kartu su Pardavėju, jei nėra subtiekėjo pašalinimo pagrindų, o kiti privalomi pateikti subtiekėjo dokumentai yra tinkami, per 5 (penkias) darbo dienas sudaro susitarimą dėl subtiekėjų pakeitimo ar pasitelkimo. Jį pasirašo abi Sutarties šalys. Šis susitarimas yra laikomas neatskiriama Sutarties dalimi. Pardavėjas negali vienašališkai keisti ar pasitelkti naujų subtiekėjų, apie tai neinformavęs Pirkėjo ir tokio pakeitimo neįforminęs susitarimu dėl Sutarties pakeitimo;
6.4.3. turi teisę gauti užmokestį už patiektas kokybiškas Prekes Sutarties 2.6. punkte nustatyta tvarka;
6.4.4. turi teisę reikalauti 0,05 proc. dydžio delspinigių už kiekvieną uždelstą dieną nuo atitinkamoje sąskaitoje faktūroje nurodytos sumos, jei Pirkėjas neįvykdo Sutarties 2.6. punkte nustatytų reikalavimų;
6.4.5. privalo atlyginti žalą asmenims, kurie ją patyrė dėl netinkamo Sutarties vykdymo, įskaitant nuostolius, teismo ir vykdymo išlaidas, priteistus teismo sprendimais iš Pardavėjo;
6.4.6. jei Pardavėjas ne dėl Pirkėjo kaltės vėluoja pristatyti Prekes iki Sutarties 1 priede Specifikacijos 3 punkte nurodytų terminų, Pardavėjas įsipareigoja Pirkėjui mokėti 0,05 procentų dydžio delspinigius nuo nepristatytų Prekių kainos už kiekvieną termino praleidimo dieną;
6.4.6.1. kai Pardavėjas pristatyti Prekes vėluoja daugiau nei 20 (dvidešimt) kalendorinių dienų, nuo Sutarties 1 priede 3.5. punkte nurodyto termino moka 1000,00 (vieno tūkstančio) eurų baudą už Prekių pristatymo termino pažeidimą. Ši bauda taikoma už Prekių pristatymo termino pažeidimą nepriklausomai nuo to, ar dėl šio pažeidimo Sutartis vėliau nutraukiama.Pardavėjo vėlavimas pristatyti Prekes daugiau kaip 20 (dvidešimt) kalendorinių dienų laikomas esminiu Sutarties pažeidimu;
6.4.7. jei Pardavėjas neištaiso defektų akte nurodytų trūkumų Sutarties 5.2.5 punktuose nustatyta tvarka ir terminais, Pardavėjas moka Pirkėjui 0,05 proc. dydžio delspinigius už kiekvieną uždelstą dieną nuo bendros nurodytų Prekių kiekio sumos;
6.4.8. jei Pirkėjas pareikalavo mokėti delspinigius, juos Sutartyje nurodytomis sąlygomis Pardavėjas moka nepriklausomai nuo Pardavėjui skirtų baudų ar taikomų Sutartyje numatytų kitų netesybų.
          6.4.9. Pardavėjas Sutarties vykdymo metu už Sutarties vykdymą atsakingam asmeniui nepateikęs Pirkėjo prašymu dokumentų, patvirtinančių 1.3. punkte nurodytų įsipareigojimų laikymąsi, ar nevykdant nustatytų įsipareigojimų, moka Pirkėjui 50 (penkiasdešimties) Eur dydžio baudą už kiekvieną atvejį;
6.5. Šalys atleidžiamos nuo atsakomybės, esant nenugalimos jėgos (force majeure) aplinkybėms, pagal taisykles, nustatytas Lietuvos Respublikos civiliniame kodekse.

7. SUTARTIES GALIOJIMO IR NUTRAUKIMO SĄLYGOS
7.1. Sutartis įsigalioja:
7.1.1. jei sudaroma elektroninė Sutartis, ji įsigalioja, kai Sutarties šalys ją pasirašo kvalifikuotais elektroniniais parašais;
7.1.2. jei sudaroma popierinė Sutartis, ji įsigalioja nuo tos dienos, kai ją pasirašo ir antspaudais patvirtina (jei antspaudus turėti privalo) abi Sutarties šalys. Sutartis sudaroma dviem vienodą teisinę galią turinčiais egzemplioriais, po vieną abiem Šalims.
Atlikus 7.1.1 ar 7.1.2 punktuose nurodytus veiksmus, Sutarties įsigaliojimo diena laikytina jos pasirašymo diena. 
7.2. Sutartis baigiasi atsiradus bent vienai aplinkybei:
7.2.1. kai Šalys tinkamai įvykdo visas iš Sutarties kylančias prievoles;
7.2.2. kai Šalys sutaria Sutartį nutraukti arba Sutartis nutraukiama įstatymų ar Sutartyje nustatytais atvejais ir Šalys tinkamai įvykdo visas iš Sutarties kylančias prievoles. 
7.3. Sutartyje nustatytais atvejais sudaryti Šalių susitarimai sudaromi raštu ir įsigalioja Šalims juos pasirašius kvalifikuotais elektroniniais parašais (kai sudaryta elektroninė Sutartis) arba Šalims pasirašius ir patvirtinus susitarimus antspaudais (jeigu antspaudus privalo turėti) (kai Sutartis sudaryta pasirašant popierinį dokumentą).
7.4. Sutarties galiojimo pasibaigimas neatleidžia Šalių nuo visiško Sutartimi prisiimtų įsipareigojimų įvykdymo.
7.5. Sutartis gali būti nutraukiama prieš terminą rašytiniu Šalių susitarimu ir Lietuvos Respublikos civilinio kodekso nustatyta tvarka.
7.6. Jeigu Pardavėjas nepradeda laiku vykdyti Sutarties ir (ar) vykdo Prekių pristatymą taip lėtai, kad tampa akivaizdu, jog Pirkėjo užsakytos Prekės nebus pristatytos per Sutartyje nustatytus terminus, ir (ar) pristato Sutarties reikalavimų neatitinkančias Prekes, ir (ar) per Sutartyje nustatytą terminą du kartus iš eilės nepašalina nustatytų trūkumų, ir (ar) padaro kitą Sutartyje esminiu įvardytą Sutarties pažeidimą, Pirkėjas turi teisę vienašališkai nutraukti Sutartį, apie Sutarties nutraukimą raštu pranešęs Pardavėjui prieš 10 (dešimt) kalendorinių dienų. Vienašališkai nutraukus Sutartį dėl Pardavėjo padaryto esminio Sutarties pažeidimo, Pardavėjas atlygina Pirkėjui dėl Sutarties nutraukimo patirtus nuostolius tiek, kiek jų nepadengia pagal Sutartį mokėtinos netesybos.
7.7. Jeigu Pirkėjas, vadovaudamasis Sutarties 7.6 punktu, vienašališkai nutraukia Sutartį dėl Pardavėjo padaryto esminio Sutarties pažeidimo, Pardavėjas moka Pirkėjui 1 000,00 Eur (vieno tūkstančio eurų) baudą už esminį Sutarties pažeidimą, dėl kurio Sutartis buvo nutraukta. Šiame punkte nustatyta bauda taikoma už Pardavėjo padaryto esminio Sutarties pažeidimo sukeltas pasekmes – būtinybę nutraukti Sutartį ir Pirkėjui organizuoti tolesnį Prekių įsigijimą ar kitaip užtikrinti Sutartimi siekto rezultato įgyvendinimą.
7.8. Sutarties 7.7 punkte nustatyta bauda yra savarankiška Sutarties 6.4.6.1 punkte nustatytos baudos už Prekių pristatymo termino pažeidimą atžvilgiu. Jeigu yra abiejų šiuose punktuose nustatytų baudų taikymo pagrindai, jos gali būti taikomos kartu, kadangi nustatytos už skirtingus Sutarties pažeidimus ir jų pasekmes.

8. SUBTIEKĖJŲ PASITELKIMAS IR KEITIMAS

8.1. Sutarčiai vykdyti Pardavėjas pasitelkia šiuos subtiekėjus: (jeigu subtiekėjai nepasitelkiami įrašomas žodis – „nėra“).
8.2. Pirkėjas draudžia keisti pasitelktą subtiekėją, jeigu jo pajėgumais buvo remiamasi Pirkimo metu. 
8.3. Sudarius Sutartį, tačiau ne vėliau negu Sutartis pradedama vykdyti, Pardavėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas informuotų apie šios informacijos pakeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
8.4. Tais atvejais, kai Pardavėjas nesiremia subtiekėjo pajėgumais, Pirkėjas, siekdamas užtikrinti tinkamą PĮ 29 straipsnio 2 dalies 2 punkto nuostatų įgyvendinimą ir vadovaudamasis PĮ 59 straipsnio 1 dalyje nustatytais reikalavimais gali patikrinti, ar nėra mutatis mutandis taikomo Viešųjų pirkimų įstatymo 46 straipsnyje nurodytų Pardavėjo subtiekėjo pašalinimo pagrindų. Jeigu subtiekėjo padėtis atitinka bent vieną vadovaujantis mutatis mutandis taikomo Viešųjų pirkimų įstatymo 46 straipsnyje nustatytą pašalinimo pagrindą, Pirkėjas reikalauja per Pirkėjo nustatytą terminą pakeisti minėtą subtiekėją reikalavimus atitinkančiu subtiekėju.
8.5. Sutarties galiojimo metu papildomų subtiekėjų pasitelkimas arba Sutartyje numatytų subtiekėjų atsisakymas galimas, išskyrus Sutarties 8.2 p. numatytą atvejį, tik gavus Pirkėjo sutikimą ir esant vienai iš šių priežasčių:
8.5.1. Sutartyje numatytas subtiekėjas yra likviduojamas, bankrutavęs arba jam yra iškelta bankroto byla;
8.5.2. subtiekėjas Pardavėjui atsisako atlikti jam Sutartyje numatytą įsipareigojimų dalį;
8.5.3. Pirkėjo netenkina subtiekėjo veiklos kokybė;
8.5.4. papildomo subtiekėjo įtraukimas užtikrins greitesnį ir efektyvesnį Techninį aptarnavimą ir garantinį remontą;
8.6. Sutarties 8.4, 8.5.1, 8.5.2, 8.5.4 punktuose nurodytais atvejais Pirkėjui pateikiamas pagrįstas prašymas, pridedant jį pagrindžiančius dokumentus. 8.5.3 punkte nurodytu atveju Pirkėjas raštu teikia Pardavėjui motyvuotą pretenziją dėl subtiekėjo veiksmų ir tokiu atveju Pardavėjas privalo pakeisti subtiekėją ne vėliau kaip per 1 mėnesį. Subtiekėjas gali pradėti vykdyti savo įsipareigojimus, tik Pardavėjui gavus Pirkėjo sutikimą ir šalims pasirašius susitarimą prie Sutarties.

9. NENUGALIMOS JĖGOS APLINKYBĖS (FORCE MAJEURE)

9.2. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.  
9.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
9.4. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau nei per 3 (tris) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
9.5. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

10. SUTARTIES PAŽEIDIMAS

10.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, tai laikoma Sutarties pažeidimu.
10.2. Vienai Sutarties Šaliai pažeidus Sutartį, nukentėjusioji Šalis turi teisę:
10.2.1. reikalauti kitos Šalies vykdyti sutartinius įsipareigojimus;
10.2.2. reikalauti atlyginti nuostolius, atsiradusius dėl Sutarties nevykdymo ar netinkamo vykdymo;
10.2.3. nutraukti Sutartį Sutartyje ir Lietuvos Respublikos teisės aktuose nustatytais pagrindais bei tvarka;
10.2.4. taikyti kitus Lietuvos Respublikos teisės aktų nustatytus teisių gynimo būdus.
10.3. Esminiais Pardavėjo Sutarties pažeidimais laikoma, kai:
10.3.1. Pardavėjas vėluoja pristatyti Prekes daugiau kaip 20 (dvidešimt) kalendorinių dienų nuo Sutartyje nustatyto Prekių pristatymo termino. Toks pažeidimas laikomas esminiu Sutarties pažeidimu. Už šį pažeidimą taikoma Sutarties 6.4.6.1 punkte nustatyta atsakomybė.;
10.3.2. Pirkėjas nustatė, jog pristatytos Prekės yra nekokybiškos, neatitinkančios Prekių kokybę nustatančių Sutarties reikalavimų, arba jos yra nenurodytos Specifikacijoje ir Pardavėjas nesiima Sutartyje numatytų priemonių Prekių pakeitimui tinkamomis Prekėmis;
10.3.3. Pardavėjas ilgiau nei 10 (dešimt) darbo dienų nuo defektų akto pasirašymo (Pardavėjui atsisakius (neatvykus) pasirašyti defektų aktą) dienos vėluoja pakeisti Prekes naujomis, Sutartyje nurodytus reikalavimus atitinkančiomis, Prekėmis pagal Sutarties 5.2.5 ir 5.2.7 punktuose nurodytas sąlygas;
10.3.4. atsiranda aplinkybės nurodytos Sutarties 7.6 punkte;
10.4.4. Pardavėjas nesilaiko kitų, Sutartyje nurodytų, reikalavimų, nors apie tai buvo oficialiai įspėtas bent vieną kartą ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.
10.4. Esminiais Pirkėjo Sutarties pažeidimais laikoma, kai:
10.4.1. Pirkėjas, pagal Pardavėjo pateiktą PVM sąskaitą faktūrą ir šios Sutarties nuostatas, be pagrindo vėluoja atsiskaityti ilgiau nei 60 (šešiasdešimt) kalendorinių dienų;
10.4.2. Pirkėjas nesilaiko kitų, Sutartyje nurodytų, reikalavimų, nors apie tai buvo oficialiai įspėtas bent vieną kartą ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.
10.5. Sutarties nuostatų nesilaikymas neatleidžia Šalių nuo tinkamo ir savalaikio Sutarties sąlygų vykdymo.

11. ASMENS DUOMENŲ APSAUGA

11.1. Pardavėjas įsipareigoja vykdant Sutartį gautus ir sužinotus asmens duomenis tvarkyti laikydamasis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų reikalavimų.
11.2. Jei vykdant Sutartį bus tvarkomi asmens duomenys ir Vykdytojas tvarkys asmens duomenis kaip duomenų tvarkytojas, Šalys, siekdamos nustatyti asmens duomenų tvarkymo sąlygas, turi sudaryti susitarimą dėl asmens duomenų tvarkymo. Šis susitarimas laikomas neatskiriama Sutarties dalimi. Susitarimas gali būti keičiamas sudarant rašytinį Sutarties keitimą, kuris tampa neatskiriama Sutarties dalimi, ir toks Sutarties keitimas nėra laikomas esminiu Sutarties pakeitimu.
11.3. Pardavėjas įsipareigoja įgyvendinti tinkamas technines, organizacines ir teisines asmens duomenų apsaugos priemones asmens duomenų saugumui užtikrinti. Nurodytos priemonės turi užtikrinti kilusią riziką atitinkantį saugumo lygį.
11.4. Be išankstinio rašytinio Pirkėjo sutikimo Paradvėjas neturi teisės panaudoti jokios Sutarties dalies ar Pirkėjo pavadinimo rinkodaros tikslais.
11.5. Jeigu Pardavėjas pažeidžia taikomų teisės aktų reikalavimus, nustatydamas asmens duomenų tvarkymo tikslus ir priemones, Pardavėjas asmens duomenų tvarkymo požiūriu laikytinas asmens duomenų valdytoju ir tokiu būdu prisiima visą atsakomybę už tokių asmens duomenų tvarkymą.
11.6. Šio Sutarties skyriaus nuostatos lieka galioti neterminuotai po Sutarties pasibaigimo ar nutraukimo.

12. Ginčų nagrinėjimo tvarka

12.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
12.2. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Pirkėjo buveinės vietą.

13. KITOS SĄLYGOS

13.2. Sutarties sąlygos Sutarties galiojimo laikotarpiu gali būti keičiamos PĮ 97 straipsnyje nustatyta tvarka.
13.3. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą nesutinkanti pakeisti atitinkamą Sutarties sąlygą Šalis motyvuotai atsako per 10 (dešimt) darbo dienų nuo prašymo pateikimo dienos. Kitu atveju, Šalims tarpusavyje susitarus dėl Sutarties sąlygų keitimo, šie keitimai įforminami rašytiniu abiejų Šalių susitarimu, kuris tampa neatskiriama Sutarties dalimi.
13.4. Vykdydamos Sutartį, Šalys vadovaujasi Lietuvos Respublikos civiliniu kodeksu, Pirkimas vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymu ir kitais Lietuvos Respublikos teisės aktais.
13.5. Sutarties galiojimo pasibaigimas neatleidžia Šalių nuo pareigos tinkamai įvykdyti Sutartimi prisiimtus įsipareigojimus. Sutartiniai įsipareigojimai dėl Sutarties 5.2.6 punkte numatytų garantijų suteikimo išlieka galioti visą garantijos laikotarpį.
13.6. Iškilusius ginčus dėl Sutarties vykdymo Šalys sprendžia derybomis, o nesusitarusios – Lietuvos Respublikos įstatymų nustatyta tvarka.
13.7. Pasikeitus Šalių adresams ir kitiems rekvizitams, Šalys privalo nedelsdamos apie tai raštu informuoti viena kitą.
         13.8. Asmenys atsakingi už sutarties vykdymą:
	​
	​Pardavėjo atstovas    
	​Pirkėjo atstovas

	Vardas, pavardė
	
	

	Pareigos
	
	

	Adresas
	
	

	Telefonas
	
	

	Elektroninio pašto adresas
	
	


         13.9. Už Sutarties ir jos pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 9 dalies nuostatas atsakingas – Viešųjų pirkimų skyriaus viešųjų pirkimų specialistas.

14. SUTARTIES PRIEDAI

14.1. Troleibusų srovės imtuvų kontaktinių įdėklų techninė specifikacija (1 priedas).
14.2.Troleibusų srovės imtuvų kontaktinių įdėklų įkainiai (2 priedas).

13.ŠALIŲ REKVIZITAI

    Pirkėjas                                                                       Pardavėjas
	UAB ,,Kauno autobusai”
	…

	Juridinio asmens kodas 133154754
	Juridinio asmens kodas …

	PVM mokėtojo kodas LT331547515
	PVM mokėtojo kodas ..

	Raudondvario pl.105, Kaunas, Lietuva
	. .

	Tel.: +370 362509
	Tel.: …

	El. paštas: info@kaunoautobusai.lt
	El. paštas: …

	A. s. Nr. LT LT907300010002262513
	A.s. Nr. ..

	          Swedbank, AB
Banko kodas 73000

Atstovaujama 
Laikinai einantis pareigas
Generalinis direktorius
Mindaugas Tarasevičius


	Banko pavadinimas:
Banko kodas: …

Atstovaujama 
…
…

	
_______________________
(parašas)                         A.V.
	
_______________________
(parašas)                        A.V.





Sutarties 1 priedas

PREKIŲ TECHNINĖ SPECIFIKACIJA























































Sutarties 2 priedas



PREKIŲ SĄRAŠAS IR ĮKAINIAI





